Grace Gao (mwanaharakati)

Grace Gao (anajulikana pia kama Grace Geng; amezaliwa 1993) ni mwanaharakati wa haki za binadamu nchini Uchina. Yeye ni binti Gao Zhisheng, wakili wa Kichina wa haki za binadamu na mpinga sera za serikali. Yeye na familia yake wamepelelezwa, kupigwa, na kutishwa na mamlaka za Uchina. Anaelimisha kimataifa ili kutangaza kitabu cha baba yake A China More Just na kutilia mkazo kwenye kesi yake (kwa sasa, ametoweka na mamlaka za Uchina zinahusika na kutoweka kwake), na kusema dhidi ya ukiukwaji wa haki za binadamu nchini Uchina. "Kwa hiyo, ninajikuta katika nafasi ya kuchukua vazi hilo na kuwa mtetezi wa haki za binadamu kama baba yangu... Ukweli ni nguvu na nitaendelea kuongea mpaka baba yangu awe huru".Grace Geng, 'Truth is power and I will keep speaking it until my father is free'(03/10/16) for International Service for Human Rights  Iliwekwa mnamo 2021-09-16

 Maisha ya awali 
Gao alikuwa akisindikizwa kwenda shuleni kila siku na maafisa wa polisi ambao walimfuata kila alikoenda. Grace alijijeruhiwa kwa sababu ya huzuni na maumivu na, akiwa na umri wa miaka 17, alijaribu kujiua mara kadhaa. Alipata ugumu kuelewa maamuzi ya baba yake.

Baada ya Gao kuzuiwa na serikali kuhudhuria shule, mama yake aliamua kuwasafirisha yeye pamoja na kaka yake (Peter, b. 2005) kutoka Uchina. Mnamo tarehe 9 Januari 2009, walikimbilia Uthai kwa usafiri wa pikipiki na basi (wakiwa wamejificha kwenye sehemu ya kubeba mizigo), kisha wakaenda Merika ambako walipewa hifadhi ya kisiasa. Huko New York, Grace alipata matibabu hospitalini kwa miezi sita kwa maswala ya afya ya akili lakini bado ilikua ngumu kuamini watu. Alijifunza kumwelewa baba yake na kumsaidia.

 Elimu 
Grace alijifunza Kiingereza baada ya kuhamia Merika, alihitimu shule ya upili akiwa na miaka 20, na kuendelea kusoma uchumi katika chuo kikuu cha California.

 Marejeo 

Jamii:Waliozaliwa 1993
Jamii:Wanaharakati wa Uchina